Mihail Larsen
Mihail Larsen (født 19. april 1947, død 13. oktober 2022) var en dansk idehistoriker og professor i idéhistorie ved Det Europæiske Universitetsinstitut i Firenze.

Larsen var studenterrådsformand ved Aarhus Universitet 1970-71, gennemførte Lic.phil. i idehistorie sammesteds i 1973, hvor han også siden blev lektor og institutbestyrer og derefter samme bestalling på RUC.

Larsen var medvirkende til professoropgøret på Aarhus Universitet i slutningen af 1960'erne, som han havde iagttaget årene før på Berkeley Universitet. På idehistoriefaget i Aarhus var Larsen stærkt medvirkende til at institutprofessoren Johannes Sløk flyttede sin stol tilbage til Det Teologiske Fakultet, efter at Larsen i 1969 udsendte et tresiders kritisk åbent brev til professoren. Vi var optaget af "fagenes kritiske potentiale" udtalte Larsen, som han siden fortrød. På idehistoriefagets 1. del endte det med at kun Karl Marx var obligatorisk forfatter i pensum, dengang.

Bibliografi 

 Kritik af den kulturradikale pædagogik. Modtryk, Aarhus 1974.
 In tranquillo mors - in fluctu vita. Om uddannelserne på RUC. 40 teser om fagkritikken på RUC. RUC, 1980.
 sammen med Ole Thyssen: Den frie tanke: en grundbog i filosofi. Gyldendal, Kbh. 1981.
 Almendannelse er også et projekt: Bidrag til den faglige udvikling af humaniora på RUC. RUC, 1996.
 De fire dimensioner - essays om forskning, uddannelse og formidling. RUC, 2018.

Referencer 

Ansatte ved Roskilde Universitet
Videnskabsfolk fra Danmark